**บทความ**

**ศูนย์พัฒนาคุณภาพชีวิตและส่งเสริมอาชีพผู้สูงอายุ**

**สารภี สุทธิธรรม**

**นักพัฒนาชุมชน**

**นักศึกษาปริญญาโท สาขาสังคมวิทยา**

**มหาวิทยาลัยมหากุฏราชวิทยาลัย วิทยาเขตศรีธรรมโคกราช**

**บทนำ**

ผู้สูงอายุ หรือผู้ชรา หมายถึงคนที่มีอายุในช่วงปลายของชีวิต มีความเปลี่ยนแปลงเมื่อสูงวัย การเปลี่ยนแปลงทางด้านสรีรวิทยา ระบบสายตา ประสาท ระบบการได้ยิน ระบบการย่อยอาหาร ระบบขับถ่าย ระบบสูบฉีดโลหิต ระบบสมองการเปลี่ยนแปลงทางจิตใจและอารมณ์ น้อยใจ เครียด วิตกกังวล สิ้นหวังเครียด ความตาย นึกถึงอดีต ดื้อรั้น ถือดี แบกทุกข์ ต้องการเพื่อนการเปลี่ยนทางสถานภาพและบทบาททางสังคม การสูญเสียการงานหรืออาชีพ การสุญเสียอำนาจ คู่ชีวิตตายจาก เสื่อมความเคารพจากคนส่วนใหญ่ ไดมีผู้ นิยามความหมายของผู้สูงอายุอาจแตกต่างกันไป เพื่อพิจารณาจากแง่มุมต่างๆ อาทิทางชีววิทยา ประชากรศาสตร์ การจ้างงานและทางสังคมวิทยา ความหมายของผู้สูงอายุ ข้อมูลจาก <http://haamor/th.ผู้สูงอายุ>/ ได้ให้ความหมายของผู้สูงอายุไว้หลายประการ ได้แก่

องค์การสหประชาชาติได้ให้คำนิยาม ผู้สูงอายุ คือ ประชากร ทั้งเพศชายและเพศหญิงซึ่งมีอายุมากกว่า 60 ปี ขึ้นไป

องค์การอนามัยโลกหมายถึง ผู้ที่มีอายุ60 ปี หรือมากกว่าเมื่อนับตามวัย หรือผู้ที่สังคมยอมรับว่าสูงอายุจากการกำหนดของสังคม หรือผู้ที่เกษียณอายุจากการทางานเมื่อนับตามสภาพเศรษฐกิจ ในประเทศพัฒนาแล้วส่วนใหญ่จะใช้เกณฑ์ที่อายุ 65 ปี

พระราชบัญญัติผู้สูงอายุ พ.ศ.2546 ได้ให้ความหมายว่าบุคคลซึ่งมีอายุเกินกว่า 60ปี บริบูรณ์ขึ้นไป และมีสัญชาติไทย

พจนานุกรมฉบับราชบัณฑิตยสถาน พ.ศ. 2542 ให้ความหมายคำว่า คนแก่คือมีอายุมาก หรืออยูในวัยชรา และให้ความหมายของคำว่า ชราคือ แก่ด้วยอายุ ชำรุดทรุดโทรม

**สถานการณ์และความเป็นมาของผู้สูงอายุตำบลขุนทะเล**

ตำบลขุนทะเลได้ตระหนักถึงความสำคัญในเรื่องผู้สูงอายุมากจึงมีความพยายาม และรณรงค์อย่างต่อเนื่องให้ทุกคนตระหนัก และพร้อมดูแลผู้สูงอายุให้ทัดเทียมเช่นเดียวกับการดูแลประชากรในกลุ่มอายุอื่น ตำบลขุนทะเลมีประชากรทั้งหมด 10,268 คน แยกเป็นหญิง 5,218คน ชาย 5,050 คน จากจำนวนนี้มีผู้สูงอายุ 1,507 คน แยก หญิง 849 คน ชาย 658 คน เป็นผู้สูงอายุตอนต้น อายุ60-69 ปี จำนวน 780 คน ผู้สูงอายุตอนกลาง อายุ70-79 ปี จำนวน 450 คน ผู้สูงอายุตอนปลาย อายุ 80-89 ปี จำนวน 245 คน อายุ 90 ปีขึ้นไป จำนวน 32 คน คิดเป็นร้อยละ 14.6 ของประชากรทั้งหมด(ข้อมูล จากเทศบาลตำบลขุนทะเล เมื่อ 1 ตุลาคม 2558) โดยได้แบ่ง กลุ่มผู้สูงอายุออกเป็น 3 กลุ่ม ได้แก่ กลุ่มที่ 1 ผู้สูงอายุกลุ่มที่ช่วยเหลือตนเองได้ (ติดสังคม) กลุ่มที่ 2 ผู้สูงอายุที่ช่วยเหลือตนเองได้บ้าง (ติดบ้าน) กลุ่มที่ 3 ผู้สูงอายุที่ป่วยและช่วยเหลือตนเองไม่ได้ พิการ ทุพพลภาพ (ติดเตียง) จากตัวเลขของประชากรที่มีอายุเกินกว่า 60 ปี ของตำบลขุนทะเล ปัญหาที่พบในตำบลขุนทะเล มีปัญหาใหญ่ๆคือ ปัญหาทางกาย เจ็บป่วย เรื้อรัง ความดันโลหิต เบาหวาน และโรคอื่นๆ ปัญหาทางจิตใจ เป็นโรคซึมเศร้า ปัญหาด้านเศรษฐกิจ รายได้ไม่เพียงพอกับรายจ่าย เมื่อรู้แล้วว่าปัญหาที่ผู้สูงอายุส่วนหนึ่งกำลังเผชิญ คือปัญหาเหล่านี้ จึงได้จัดสถานที่ทำกิจกรรม โดยใช้ชื่อว่า” ศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล “เพื่อเป็นศูนย์รวมในการทำกิจกรรมต่างๆของผู้สูงอายุในตำบลขุนทะเล

**ประวัติความเป็นมาศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล**

ความเป็นมาเริ่มก่อตั้งครั้งแรกปี 2549 จัดตั้งเป็นศูนย์ฟื้นฟูสมรรถภาพคนพิการในชุมชนตำบลขุนทะเล ใช้อาคารองค์การบริหารส่วนตำบลขุนทะเล (หลังเก่า)เป็นที่ทำการ กิจกรรมเน้นการให้บริการกับกลุ่มคนพิการ ซึ่งในขณะนั้นมีจำนวนผู้พิการ 440 คน ในจำนวนนั้นเป็นผู้สูงอายุจำนวน 252 คน จากนั้นผู้บริหารองค์กรปกครองส่วนท้องถิ่น ผู้นำชุมชน โรงพยาบาลส่งเสริมสุขภาพตำบล ได้มีมติ ให้สร้างที่ทำการใหม่เพื่อให้มีความเหมาะสมในการจัดกิจกรรม โดยใช้งบประมาณก่อสร้างอาคารจำนวน 2,290,000 บาท โดยใช้ชื่อ”ศูนย์บริการคนพิการตำบลขุนทะเล” ได้รับการช่วยเหลือ จากชุมชน หน่วยงานภาคีต่างๆ ช่วยกันสนับสนุน วัสดุอุปกรณ์ กายอุปกรณ์ ให้กับศูนย์ฯ และเมื่อมีนโยบายรัฐบาล ให้มีการส่งเสริมและพัฒนาคุณภาพชีวิตผู้สูงอายุขึ้น โดยให้การสนับสนุนงบประมาณดำเนินการจากโครงการศูนย์พัฒนาคุณภาพชีวิตและส่งเสริมอาชีพผู้สูงอายุศูนย์ละ 1 ล้านบาท ซึ่งทางเทศบาลตำบลขุนทะเลเห็นว่าไม่มีความจำเป็นต้องก่อสร้างอาคารใหม่ จึงได้มีการบูรณาการ ระหว่างศูนย์บริการคนพิการ ร่วมกับ ศูนย์พัฒนาคุณภาพชีวิตและส่งเสริมอาชีพผู้สูงอายุ ขึ้นโดยได้รับงบประมาณจำนวน 473,900.-บาท กองทุนผู้สูงอายุ มาดำเนินการ

**แนวคิดในการจัดตั้งศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล**

เป็นการจัดสวัสดิการสังคมสำหรับผู้สูงอายุในชุมชนรูปแบบหนึ่ง โดยใช้ชุมชนเป็นฐานและเปิดโอกาสให้ผู้สูงอายุ แกนนำ อาสาสมัคร ชุมชน องค์กรเครือข่ายจากภาครัฐและภาคเอกชน มีส่วนร่วมขับเคลื่อนการดำเนินงานศูนย์ฯ โดยมีองค์กรปกครองส่วนท้องถิ่นให้การหนุนเสริมศูนย์ฯดำเนินการภายใต้แนวคิด “ร่วมแรง ร่วมใจ ผู้สูงวัยกายใจเบิกบาน” เพื่อให้ผู้สูงอายุได้มีสถานที่รวมกลุ่มในการจัดกิจกรรมและบริการที่ครอบคลุมทุกมิติทางด้านสุขภาพ สังคม จิตใจ และเศรษฐกิจ โดยเฉพาะมิติด้านเศรษฐกิจที่เน้นการสร้างรายได้และการมีงานทำที่เหมาะสมสำหรับผู้สูงอายุ เพื่อยกระดับการจัดบริการและสวัสดิการทางสังคมในการคุ้มครอง ส่งเสริมและพัฒนาคุณภาพชีวิตผู้สูงอายุแบบครบวงจร สามารถตอบสนองปัญหาและความต้องการของผู้สูงอายุได้

**วัตถุประสงค์ในการจัดตั้งศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล**

เพื่อเป็นการส่งเสริมการจัดกิจกรรมและบริการสำหรับผู้สูงอายุและสมาชิกทุกวัยในชุมชน เพื่อให้ผู้สูงอายุและคนทุกวัยได้มีสถานที่ในการจัดกิจกรรมและบริการ เพื่อส่งเสริมให้ผู้สูงอายุได้รับการพัฒนาด้านสุขภาพ จิตใจ และสังคม เป็นศูนย์ส่งเสริมอาชีพ การผลิตและจำหน่ายผลิตภัณฑ์ และการถ่ายทอดภูมิปัญญาของผู้สูงอายุในชุมชน เป็นศูนย์ส่งเสริมและสนับสนุนอาสาสมัครดูแลผู้สูงอายุ และเป็นศูนย์ข้อมูลผู้สูงอายุในพื้นที่

**กลุ่มเป้าหมายที่ใช้บริการในศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล**

แบ่งเป็น 2 กลุ่ม ได้แก่ 1.กลุ่มเป้าหมายหลัก ได้แก่ ผู้สูงอายุที่อาศัยอยู่ในชุมชนและพื้นที่ให้บริการศูนย์ฯ รวมไปถึงสมาชิกครอบครัวของผู้สูงอายุและผู้ดูแล ประมาณ 2,000 คน 2.กลุ่มเป้าหมายรอง ได้แก่ สมาชิกทุกวัยในชุมชน และสมาชิกกลุ่มองค์กรต่างๆ เช่นกลุ่มสภาเด็กเยาชนตำบลขุนทะเล กลุ่มสตรีตำบลขุนทะเล กลุ่มคนพิการตำบลขุนทะเล กลุ่มอาชีพในตำบล กองทุนสวัสดิการชุมชนตำบล ประมาณ 5,000 คน

ประโยชน์จากการจัดตั้งศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล

ผู้ที่เกี่ยวข้องโดยตรง ด้านผู้สูงอายุได้มีการมีส่วนร่วมในกิจกรรมและเข้าร่วมทางสังคม ทำให้ผู้สูงอายุ คลายเหงา เกิดการแลกเปลี่ยน เรียนรู้ เป็นการใช้เวลาอย่างเกิดประโยชน์ ผู้สูงอายุได้รับการเสริมสร้างภาวะทางร่างกาย จิตใจ สังคม และสติปัญญา ผู้สูงอายุเกิดความตระหนักต่อคุณค่าและศักยภาพของตนเอง ผู้สูงอายุได้ถ่ายทอดความรู้และภูมิปัญญาให้สืบทอดต่อไปในชุมชน ผู้สูงอายุได้ฝึกฝนเรียนรู้ทักษะทางด้านอาชีพ สามารถนำไปประกอบ อาชีพ สร้างงาน สร้างรายได้ ช่วยเหลือตนเองต่อไปและผู้สูงอายุมีคุณภาพชีวิตที่ดีขึ้น

เป็นศูนย์รวมให้ผู้สูงอายุ สมาชิกชมรม องค์กรเครือข่าย มีสถานที่ในการดำเนินกิจกรรมต่างๆ เพื่อส่งเสริมการจัดกิจกรรมสำหรับผู้สูงอายุและชุมชนในรูปแบบใหม่ๆ ซึ่งทำให้เกิดการพัฒนาความสามารถและทักษะตามความสนใจ รวมทั้งส่งเสริม ให้ผู้สูงอายุเกิดการดูแลตนเอง ผู้อื่น และชุมชน

เป็นการยกระดับและพัฒนารูปแบบการจัดบริการและสวัสดิการสังคมเพื่อการพัฒนาคุณภาพชีวิตผู้สูงอายุ เพื่อส่งเสริมให้เกิดการระดมทรัพยากร และความร่วมมือจากหน่วยงานทั้งภายในและภายนอกให้มีส่วนร่วมในการจัดกิจกรรมและบริการสำหรับผู้สูงอายุและเชื่อมโยงคนทุกวัยให้ได้รับประโยชน์จากการดำเนินงานศูนย์ฯ

**การบริหารศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล**

บริหารจัดการโดยคณะกรรมการบริหารศูนย์ การมีส่วนร่วมประชาชนและชุมชนเป็นฐาน

คณะกรรมการบริหารศูนย์ฯนายกเทศมนตรีเทศบาลตำบลขุนทะเลเป็นที่ปรึกษา ประธานชมรมผู้สูงอายุ เป็นประธาน ผู้แทนผู้สูงอายุ ผอ.รพสต. เป็นกรรมการ และนักพัฒนาชุมชน กรรมการ/เลขานุการ

**หลักการทำงานศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล**

เน้นการทำงานแบบบูรณาการ เน้นการมีส่วนร่วม ของชุมชน บูรณาการทั้งภาครัฐ ภาคเอกชน และภาคประชาชน เป้าหมายเพื่อผู้สูงอายุมีคุณภาพชีวิตที่ดี งบประมาณในการขับเคลื่อนงบประมาณจากท้องถิ่น จากกองทุนผู้สูงอายุ จากกองทุนหลักประกันสุขภาพตำบล เงินผู้บริจาคและจากการจัดกิจกรรมรายได้ของชมรมร่วมกับศูนย์ฯ (คู่มือการดำเนินงานศูนย์พัฒนาคุณภาพชีวิตและส่งเสริมอาชีพผู้สูงอายุ 2556)

**กิจกรรมศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล**

**1.กิจกรรมดูแลด้านร่างกาย**

จัดให้มีการส่งเสริมสุขภาพอนามัยเพื่อให้ผู้สูงอายุมีสุขภาพอนามัยที่ดี มีอายุยืนยาว ลดปัญหาการเจ็บป่วย จัดให้มีการตรวจสุขภาพเบื้องต้น วัดความดันโลหิต ตรวจเบาหวาน ตรวจคัดกรองสายตา ตรวจคัดกรองหมอนรองกระดูกสันหลังทับเส้นประสานเพื่อป้องกันความพิการ ปีละสองครั้ง การให้บริการทำกายภาพโดยนักกายภาพจากโรงพยาบาลลานสกา ทุกวันพุธ จำนวน 2 คน และมีพยาบาลวิชาชีพประจำอยู่ที่ศูนย์ฯ จำนวน 1 คน คอยให้บริการและให้คำปรึกษาด้านสุขภาพกับผู้สูงอายุ จัดให้มีการอบรมให้ความรู้เรื่องการดูแลสุขภาพร่างกายที่เหมาะสมให้กับผู้สูงอายุ และผู้ดูแลผู้สูงอายุให้มีความรู้ความเข้าใจ สามารถดูแลผู้อายุได้ถูกต้อง จัดอบรมให้ความรู้เรื่องการใช้ยาสมุนไพรพื้นบ้าน การให้ความรู้ในการออกกำลังกายในรูปต่างๆ และส่งเสริมการออกกำลังกายด้วยการปั่นจักรยานตอนเย็น การออกกำลังกายด้วยการรำกลองยาว การออกกำลังกายด้วยเครื่องออกกำลังกายกลางแจ้งที่ทางเทศบาลจัดให้ที่สวนสุขภาพ ทุกวัน จัดอบรมจิตอาสาให้กับเด็กเยาวชนในการดูและผู้สูงอายุที่ติดบ้านติดเตียงที่บ้าน บริการส่งต่อผู้ป่วยด้วยรถฉุกเฉินเทศบาลตำบลขุนทะเล ตลอด 24 ชั่วโมง จัดตั้งธนาคารกายอุปกรณ์ เพื่อไว้บริการผู้สูงอายุที่มีความจำเป็นต้องใช้กายอุปกรณ์ เช่นรถโยก รถเข็น ไม้เท้า เครื่องช่วยฟัง อุปกรณ์ฝึกเดิน กิจกรรมเยี่ยมบ้านผู้สูงอายุที่อยู่ภาวะพึ่งพิง โดยลงเยี่ยมบ้านในวันพฤหัสบดี และวันอาทิตย์ เพื่อดูแลสุขภาพให้คำแนะนำ ติดตามการรักษา การส่งต่อเข้ารับการรักษา แนะนำด้านโภชนาการ สอนการทำกายภาพที่บ้าน โดยพยาบาลวิชีพจากโรงพยาบาลส่งเสริมสุขภาพบ้อานสอ บ้านบ่อทราย โรงพยาบาลลานสกา และจิตอาสา ออกให้บริการตัดผม ปรับสภาพแวดล้อมที่บ้านให้เหมาะสม เช่น การจัดทำทางลาดสำหรับรถเข็นคนพิการ การทำราวจับ ให้เหมาะสม

**2.กิจกรรมดูแลด้านจิตใจ**

จัดให้มีมุมให้คำปรึกษา แนะนำช่วยเหลือผู้สูงอายุที่ตกอยุ่ในความทุกข์และประสบปัญหาในการดำรงชีวิต มีการประเมินสภาพปัญหา เพื่อหาแนวทางการให้ความช่วยเหลือที่เหมาะสม จัดให้มีการศึกษาดูงานปีละครั้งเพื่อให้ผู้สูงอายุให้มีประสบการณ์เปิดโลกทัศน์ภายนอก กิจกรรมเข้าวัดฟังธรรมโดยจัดเดือนละครั้งสลับสับเปลี่ยนทุกวัดในตำบลขุนทะเล โดยมีกิจกรรมฟังธรรม นั่งสมาธิ กิจกรรมเพื่อนเยี่ยมเพื่อน โดยผู้สูงอายุที่มีสุขภาพแข็งแรงได้รวมกลุ่มกันลงเยี่ยมบ้านผู้สูงอายุที่อยู่ใสภาวะพึ่งพิง โดยไปทำกิจกรรมดูและความสอาดบ้านเรือน พูดคุยให้กำลังใจ จัดหาสิ่งของอุปโภค บริโรถ เช่นข้าวสาร อาหารแห้ง ผาอ้อมสำเร็จรูปที่จำเป็นไปให้ โดยผลัดเปลี่ยนหมุนเวียนกันไปเป็นประจำ ทุกวันพฤหัสบดี ช่วงบ่าย และมีกลุ่มสภาเด็กเยาวชนตำบลขุนทะเล กลุ่ม อพม.น้อย ได้ผ่านการอบรมการดูแลผู้สูงอายุ ได้จัดทำแผนเยี่ยมบ้านและออกเยี่ยมบ้านทกวันอาทิตย์ โดยลงไปดูแลด้านสุขภาพตรวตวัดควมดัน เจาะเบาหวาน พูดคุย ทำความสะอาดบ้านเรือน จัดทำข้อมูล จัดกิจกรรมสังสรรค์วันปีใหม่ให้ผู้สูงอายุเป็นประจำทุกปี โดยมีกิจกรรมการแสดงของผู้สูงอายุ การแลกของขวัญ ประกวดร้องเพลง การละเล่นเก้าอี้ดนตรี กินวิบาก กิจกรรมสลับสับเปลี่ยนกันไปจัดมุมคาราโอเกะ สำหรับผู้สูงอายุที่ชอบร้องเพลง มุมผู้ที่ชื่นชอบเล่นหมากขุม หมากรุกไว้ฝึกสมองประลองฝีมือ การรำกลองยาวตอนเย็น กิจกรรถ่ายทอดภูมิปัญญาวัฒนธรรมท้องถิ่น สอนการทำอาหารพื้นบ้าน การทำสมุนไพรไว้ใช้เอง สอนการนวดแผนไทย สอนการแสดงการรำมโนราห์ สอนการเล่นกลองยาว ทัศนศึกษาดูงานปีละครั้ง

**3.กิจกรรมส่งเสริมด้านอาชีพ**

จัดสอนอาชีพเสริมให้กับผู้สูงอายุทุกวัน โดยวิทยาการจากภูมิปัญญาท้องถิ่น สอนการทำดอกไม้จันทน์ การทำตุ๊กตาการบูรจากผ้าใยบัวและผ้าสักราช การทำจักสานด้วยเส้นพลาสติก สอนการทำกระเป๋า สอนการตะกร้าอเนกประสงค์ การทำขนมพื้นบ้าน สอนการนวดแผนไทย สอนการทำน้ำยาเอนกประสงค์ สอนการทำดอกไม้จากขวดน้ำพลาสติก ส่งเสริมอาชีพการทำข้าวกล้อง สอนการทำยาม่อง การทำพิมเสนน้ำ ทำของชำร่วยงานศพ มีการรับงานไปทำที่บ้านผู้สูงอายุได้แก่การทำดอกไม้จันทน์ จักสาน จัดมุมแสดงผลงานและมุมจำหน่ายผลิตภัณฑ์ของผู้สูงอายุ

**4.กิจกรรมด้านสังคม**

มีการจัดประชุมคณะกรรมการศูนย์ฯทุกวันที่ 17 ของเดือน ตั้งแต่เวลา 13.00 -16.00 น. เพื่อให้กรรมการศูนย์ฯ ได้ร่วมพบปะ พูดคุย ปัญหาที่เกิดขึ้นกับผู้สูงอายุในชุมชน ส่งเสริมให้มีการประชุมประจำเดือนของหมู่บ้านทุกหมู่บ้าน มีการจัดตั้งกองทุนสวัสดิการชุมชุนชน “กองทุนวันละบาท”เพื่อส่งเสริมการออมเงิน และการช่วยเหลือเกื้อกูลกัน โดยให้ผู้อายุออมเงินที่บ้านมีอาสาสมัครไปเก็บที่บ้าน แล้วนำมาส่งที่ศูนย์ฯทุกกวันที่ 20 ของเดือนๆละ 30 บาท เมื่อเป็นสมาชิกครบ 180 วันจะได้รับสวัสดิการ ขั้นพื้นฐานเกิด แก่ เจ็บ ตาย โดยเฉพาะสวัสดิการเจ็บป่วยนอนโรงพยาบาลจะได้รับสวัสดิการช่วยเหลือ คืนละ150 บาท เสียชีวิตจะได้รับเงินค่าปลงศพตามระยะเวลาที่เป็นสมาชิก เป็นสมาชิกครบ 180 วัน จ่ายให้ 2,500 บาท เป็นสมาชิกครบ 1 ปี จ่ายให้ 5,000 บาท เป็นสมาชิกครบ 2 ปีขึ้นไป จ่ายให้ 10,000 บาท นอกจากนี้ได้จัดตั้งกองทุนฌาปนกิจศพผู้สูงอายุ เพื่อช่วยเหลือเป็นค่าปลงศพผู้สูอายุเสียชีวิตทายาทจะได้รับเงินจากกองทุน รายละ 17,000 บาท พร้อมพวงหรีดจำนวน 1 พวง โดยผู้สูงอายุจะต้องจ่ายเงิน ศพละ 20 บาท ขณะนี้มีสมาชิกจำนวน 870 คน กิจกรรมปั่นจักยานเก็บขยะเส้นทางถนนสายลานสกา – นาพรุเดือนละครั้ง เพื่อให้สร้างจิตสำนึกให้คนในชุมชนได้การรักษาความสะอาด

สรุป

การดูแลผู้สูงอายุในตำบลขุนทะเล มีสาเหตุเนื่องมาจากพบปัญหาใหญ่ๆคือ ปัญหาทางกาย เจ็บป่วย เรื้อรัง ความดัน เบาหวาน และโรคอื่นๆ ปัญหาทางจิตใจ เป็นโรคซึมเศร้า ปัญหาด้านเศรษฐกิจ รายได้ไม่เพียงพอกับ เพื่อเป็นการแก้ปัญหาให้กับผู้สูงอายุและให้มีสถานที่จัดกิจกรรมที่เป็นศูนย์กลางของตำบล จึงได้จัดสถานที่ทำกิจกรรม โดยใช้ชื่อว่า” ศูนย์พัฒนาคุณภาพชีวิตและส่งเสริมอาชีพผู้สูงอายุตำบลขุนทะเล “เพื่อเป็นศูนย์รวมในการทำกิจกรรมต่างๆของผู้สูงอายุในตำบลขุนทะเล ซึ่งมีกลุ่มเป้าหมาย 2 กลุ่มคือ กลุ่มผู้สูงอายุ และกลุ่มทั่วไปในตำบลขุนทะเล การบริหารจัดการศูนย์ฯโดยคณะกรรมการศูนย์หลัการทำงานเน้นการมีส่วนร่วมของคนในชุมชน กิจกรรมที่จัดส่งเสริมด้านสุขภาพร่างกาย ด้านจิตใจ ด้านสังคม ด้านอาชีพ เพื่อให้ผู้สูงอายุมีคุณภาพชีวิตที่ดีทั้งในด้านสุขภาพร่างกายห่างไกลจากโรคลดปัญหาการเจ็บป่วย ด้านจิตใจลดปัญหาซึมเศร้า เหงา จากการถูกทอดทิ้งให้อยู่เพียงลำพัง ด้านอาชีพเศรษฐกิจ ส่งเสริมให้มีอาชีพมีรายได้เลี้ยงตัวเองและครอบครัวได้

อ้างอิง

ออนไลน์จาก <http://haamor/th.ผู้สูงอายุ> สืบค้นเมื่อวันที่ 10 ตุลาคม 2558

สำนักงานส่งเสริมสวัสดิภาพและพิทักษ์เด็ก เยาวชน ผู้ดอยโอกาส และผู้สูงอายุ กระทรวงการพัฒนาสังคมและความมั่นคงของมนุษย์ คู่มือการดำเนินงานศูนย์พัฒนาคุณภาพชีวิตและส่งเสริมอาชีพผู้สูงอายุ